કાલાવડ રોડ પર અવધ બંગલોથી લઇ હરિપરની સીમ સુધીનો 2 કિલોમીટરનો સરાઉન્ડિંગ અેરિયા સાંજ પડે એટલે ગોરખધંધા માટે કુખ્યાત છે. સાંજના સાત વાગ્યા બાદ પ્રેમીપંખીડાંઓ આ વિસ્તારમાં બેરોકટોક આંટાફેરા કરતા જોવા મળે છે અને અગાઉ પ્રેમીયુગલોને લૂંટી લેવાની ઘટના તેમજ પ્રેમીની નજર સામે પ્રેમિકાની છેડતી જેવા બનાવો બન્યા છે. આ વિસ્તારમાં રાત્રે નબીરાઓ દારૂ, ચરસ અને ગાંજાની પાર્ટીઓ જાહેરમાં કરે છે. પોલીસનું પેટ્રોલિંગ માત્ર કાગળ પર હોવાથી આ સ્થળ ગોરખધંધા કરનારાઓ માટે મોકળું મેદાન બન્યું છે.